ร้านชีสทาร์ตชื่อดังจากแดนอาทิตย์อุทัยมาเปิดใหม่ที่สยามพารากอน ไม่มีพลาดแน่นอนครับสำหรับร้านนี้ แต่ว่าไม่ได้ไปเอง ฝากคนอื่นซื้อมาอีกทีครับ เพื่อนบอกว่าต่อแถว 1 ชั่วโมง แต่ก็คุ้มค่ากับขนมที่อร่อยครับ ที่นี่จะเป็นชีสทาร์ตสองขนาด คือขนาดปกติกับขนาดมินิ โดยส่วนตัวคิดว่าขนาดปกติมันใหญ่เกินไป ทานไปก็เลี่ยนครับ เลยลองซื้อมาสองชิ้นแบบsampleดู มันอร่อยมากกกกกกกก

- Pablo Mini (75.-) เป็นรสออริจินัลครับ ขนาดประมาณ 2*2 นิ้วได้ ตอนได้มาไม่ได้ร้อนครับ ตัวแป้งข้างนอกแข็งหนา ไม่ได้บางกรอบ กัดเข้าไปคำแรก ชีสลอยมาเลย นอกจากจะมีกลิ่นชีสยังได้กลิ่นเนยหอมๆ รสชาติกลมกล่อมมาก ไม่หวานจนเกินไป ผมว่าทานครึ่งหนึ่งก็โอเคแล้วครับ แล้วแบ่งให้คนอื่นอีกครึ่งชิ้น ไม่งั้นเลี่ยนเกิน จะทานชิ้นอื่นไม่ไหวครับ 555 ชิ้นนี้ให้ A

- Pablo Mini Rich & Creamy Uji Matcha (95.-) ชื่อยาวแท้ เป็นรสชาเขียวครับ ส่วนภายนอกเหมือนออริจินัล แต่ตัวครีมมีกลิ่นชาเขียวปนเข้ามา ทำให้ไปกลบกลิ่นชีสนิดนึง โดยส่วนตัวผมว่าอร่อยดี แต่ว่าผมทานชิ้นออริจินัลไปทำให้ชิ้นนี้ดูดร็อปลงนิดนึง แต่ถ้าซื้อมาอันเดียวถือว่าอร่อยมาก ให้ B+

รสชาติ A
ราคา B
บรรยากาศ B+
บริการ B+
สะอาด B+